Odense Adresse-Contoirs Efterretninger, 1779-03-26
Kongelige Placater. Fra Kiøbenhavns Raadstue er den 8 Mart. udkommet en Placat af følgende Jndhold: Fra den i Anledning af QvægSygen allernaadigst anordnede Commission er Magistraten under 2den hujus tilmeldet: Da Forordningen af 30 Novbr. f. A. udi 1ste Capitel 3die C. befaler, at Jordegods=Eyere, Slagtere og Borgere, førend de udi en Provintz hvor QvægSygen er, indkiøbe noget Qvæg til Besætning eller Slagterie efter den Tilladelse bemeldte C. indeholder, skal være forsynede med det Kongelige General=Toldkammers=Pas, og at de anbefalede Attester, om at Qvæget ikke er kjøbt paa, eller Passeret noget befængt Sted, skal tegnes paa dette Pas, samt Passet følge med Qvæget til det Sted hvorhen det er bestemt, men denne Anordnings Efterlevelse befindes at medføre megen Vanskelighed; ey heller det Kongelige General=Toldkammers Pas ansees at være nødvendig, undtagen, naar Qvæg transporteres fra en Provintz til den anden; saa har man seet fornøden herudi indtil videre at treffe en tienlig Forandring, og til den Ende at anordne følgende Poster: 1) Jordegods=Eyere, Slagtere og Borgere, som have hiemme her i Sielland, eller deres antagne Commissionair tillades, uden for i Veien at have erhvervet General=Toldkammerets=Pas, at reise omkring her i Landet, for at indkiøbe hvad Qvæg eller Kalve de til deres Besætning, Slagterie eller i deres Huusholdning behøver, naar de medbringer Attest, saavidt Jordegods=Eiere angaaer, fra vedkommende Amtmand, og Kiøbsted Beboere fra vedkommende Magistrat eller Byefoged, at Qvægsygen ikke er, eller i de sidste 6 Uger har været paa det Sted, de komme fra, og at, efter deres paa Grund af Forordningens 1ste Cap. 3die C. givne eedelige Forsikring, det Qvæg de agte at indkiøbe, er bestemt til eget Brug. 2) Naar nogen paa Landet boende vil bortdrive Qvæg, som saaledes er indkiøbt, eller forsende Kalve, eller en Bonde har solgt et Høved til en anden Bonde udi en Naboe Bye, som han vil drive derhen, maae Eieren eller Afsenderen henvende sig til vedkommende Herreds= eller Birkefoged, om at erholde en Sundheds=Attest, som denne efter Beskaffenhed, og naar han ei finder nogen Betænkelighed derved, bør meddele ham paa slet Papiir og uden Betaling i Følge Forordningens Bydende, og hvilken Attest bør være af følgende Jndhold: Da N. N. haver angivet at ville drive eller lade drive et eller fleere Høveder (her indføres Antallet og Mærket paa et hvert) eller og at ville forsende et Antal Kalve, hvilke ligeledes ved angivende Mærke giøres kiendelige) til N. N. Sted, og i den Anledning begiert den i Henseende til Qvægsygen anordnede Attest, saa attesteres herved, at paa det Sted, hvor Qvæget kommer fra, ikke spores eller i de sidste 6 Uger har været ringeste Tegn til Sygdommen, og at Eieren eller Afsenderen med Haand og Segl under Tilbud af Eed, eller paa Forlangende med virkelig aflagt Eed har bekræftet, at det anførte Qvæg, (eller Kalvene) ikke kommer fra noget Sted, som er angrebet af, eller mistænkt for Sygdommen; saa og, at især Qvæget, eller Kalvene er fuldkommen sundt, samt aldeles intet Tegn til Sygdommen hos samme at formerke. Menn, som denne Attest allene meddeles, for derefter at kunne erhverve Amtmandens Tilladelse paa dette Qvægs Drift eller Transport, saa maae N. N. ey heller drive eller føre Qvæget fra sit Hiem, førend saadan Tilladelse her paategnet er erholdet. Med denne Attest maae Afsenderen derefter gaae til vedkommende Amtmand, eller naar de henhøre under noget Grevskab, eller Baronie til sammes Eiere, som Amtmand for sit Gods, hvilken da efter befindende videre attesterer Jndholden for saavidt ham er bekiendt, at Sygen ikke er paa det ommeldte Sted, samt ved sin Paategning meddele Eyeren eller Afsenderen Tilladelse at lade det angivne Antal Qvæg (eller Kalve) hendrive eller transportere til det navngivne Sted, imod at den som følger med Qvæget skal være forbunden at lade denne Attest paategne, af Magistraten eller Byefogden og vedkommende Told eller Consumptions=Betient udi de Kiøbstæder, han passerer igiennem (da det aldeles forbydes ham at gaae uden om nogen Kiøbsted, med mindre Qvægsygen der maatte have yttret sig, og at han, naar Driften skeer til en Kiøbsted, afleverer Attesten til Told=Betienten sammesteds, men naar den ske er til en Proprietair eller Forpagter=Gaard, eller til en Bonde=Bye, da erhverves Proprietairens eller Forpagterens, og i sidste Fald tvende Mænds Paategning, at det i Attesten anførte fulde Antal Qvæg (eller Kalve) til det bestemte Sted er ankommet. I første Fald, naar nemlig Driften skeer til en Kiøbsted, bliver Attesten efter det Kongelige General=Toldkammers Foranstaltning af vedkommende Told= eller Consumptions=Betient tilbagesendt til Amtmanden, efterat han, saafremt intet derved er funden at erindre, derpaa forud har tegnet, at alt deri anførte Qvæg virkelig til Stedet er bleven indført; thi skulle noget mangle, forholder han sig efter den paa følgende 4 Post; men i sidste Fald naar nemlig Driften skeer til noget Sted paa Landet, maae Afsenderen selv levere Attesten med sin behørige Paategning tilbage til Amtmanden. 3) Udi Kiøbstæderne meddeler Magistraten eller Byefogden saavel forestaaende Attest, som den paategnede Tilladelse og videre Forskrift, og forResten forholdes dermed paa samme Maade, blot med den Forskiel at Attesten tilbageleveres eller af Told= eller Consumptions=Betienterne paa det Sted, hvor Qvæget eller Kalvene ere forblevne, tilbagesendes til vedkommende Magistrat eller Byefoged. 4) Naar nogen skulle understaae sig at reyse omkring paa Landet, for at kjøbe Qvæg, uden at være forsynet med den i 1 Post ommeldte Attest, eller nogen befindes at drive Qvæg fra noget Sted, uden for i Veyen at have forsynet sig med saadan Attest og Tilladelse, som udi de næstforegaaende trende Poster er foreskrevet ( da ingen anden Attest enten fra Stedets Sogne Præst, Proprietair eller andre bør ansees antagelig) eller naar nogen maatte befindes at være drevet forbie en Kiøbsted, hvorigiennem den rette Vey faldt, skal enhver som samme maatte forekomme være berettiget, strax at anholde og henbringe dem til nærmeste Rettens Betient, som beholder dem udi sikker Bevaring og ufortøvet giør Jndberetning til det Steds Amtmand, hvor en saadan modtvillig Overtræder af denne til almindelig Sikkerhed sigtende Anordning er antruffet, af hvem derefter skeer videre Forestilling til Commissionen om, hvorledes med den Skyldige skal forholdes. Og, som det paaligger enhver Rettens Betient og anden Embedsmand at see deslige almindelige Anordninger overholdet, saa forventes ikke, at nogen herudi vil tage Forsømmelse, og paadrage sig Ansvar ved at see igiennem Fingre med hvis han maatte bringe i Erfaring at være stridende imod denne Anordning. Og naar ellers nogen anden maatte angive og beviisliggjøre Forbrydelser derimod, kan han vente en Premie af 10 Rdlr. for hver saadan ved ham opdaget Forbrydelse, som af den Skyldige skal udreedes, og i Fald han ikke formaaer at udreede samme, kan den ventes af den Kongelig Casse udbetalt. Skulle endelig nogen Drift ankomme ved et Toldsted, som ikke befandtes overeensstemmende med Attesteen, i Henseende til Antallet eller Kiendemærkerne, bliver samme efter føyet Anstalt af vedkommende Told eller Consumptions=Betient anholdt, og de medfølgende Drivere af Stedets Øvrighed efter erholden Anmeldelse fra Told=Betienten, sat udi Arrest, indtil Commissionens Resolution, om det videre Forhold efter skeete Jndberetning kan erholdes. Hvilket til fornøden Efterretning og Jagttagelse af vedkommende Stadens Jndvaanere herved bekiendtgiøres, ligesom ogsaa at de udi 1ste og 3 Post ommeldte Attester fra Raadstue=Skriverstuen bliver udstædte, naar Vedkommende sig derom sammesteds skriftligen og paa behørig Maade anmelde.